Myfyrdodau • meddwl.org
Yma gallwch ddarllen am brofiadau pobl yn ymwneud ag iechyd meddwl. Mae hefyd nifer o flogiau Cymraeg eraill am iechyd meddwl yma. Os hoffech chi gyfrannu darn, cysylltwch â post@meddwl.org
Mae 'na haul ar ddiwedd yr ogof – Nia Owens
Cofnodwyd ar Mawrth 18, 2019 Mawrth 18, 2019 gan meddwl
Ma' na haul ar ddiwedd yr ogof…
O ni fyth yn ferch swil o gwbl yn ysgol. Oedd ffrindiau da gen i, nid oedd unrhyw beth all unrhyw un ddweud wrtha'i fy effeithio. Ond, do'n i fyth yn hollol hapus gyda nghorff, o'ni just ddim yn meddwl llawer amdano. Pan o'ni yn y chweched newidiodd popeth yn hollol. O'n sboner a fi wedi gwahanu, ac fe ddadleais efo'n holl grŵp o ffrindiau, yn gadael fi ar ben fy hun, yn unig ac yn hollol ddi-hyder. Dyna'r peth cyntaf oedd wedi cychwyn yr holl cogs yn fy mhen fy mod i ddim digon da.
Aeth flwyddyn olaf chweched heibio, collais damed o bwysau ond dim byd llawer – dim ond tyfu i fyny o ni'n meddwl o'ni. Dechreuais y Brifysgol yn yr un dref a oedd yn golygu fy mod i wedi gallu aros adref. Oedd gen i ffrindiau newydd ac roedd pethau yn dda eto, ond yn ystod y flwyddyn gyntaf yn y Brifysgol wnaeth pethau adref newid ychydig gan olygu fy mod i'n helpu fwy gyda gwaith adref. Oedd yr angen amdana'i adref yn rhoi rhyw fath o bwrpas i fi, o ni eto'n teimlo fel fy mod i'n plesio ac yn ddigon.
Yn y Brifysgol newidiodd pethau…
Cofnodwyd ar myfyrdodau	Tagiwyd fel anhwylderau bwyta	Rhowch sylw
Cofnodwyd ar Mawrth 15, 2019 Mawrth 15, 2019 gan meddwl
Cofnodwyd ar myfyrdodau	Tagiwyd fel gorbryder, siarad, stigma	Rhowch sylw
Fy neuddeg mis o golled – Becky Williams
Cofnodwyd ar Mawrth 8, 2019 Mawrth 10, 2019 gan meddwl
Galar yw'r cyflwr emosiynol poenus y byddwn ni i gyd yn dod ar ei draws ar ryw bwynt yn ein bywydau, ond rydym ni fel cymdeithas yn hynod gyndyn i'w drafod. Mae hyn yn golygu bod pobl yn hollol amharod i ddelio â her emosiynol galar y mae'n rhaid i ni ddioddef pan fydd rhywun rydym yn caru'n marw. 14 oed oeddwn i pan brofais alar am y tro cyntaf, pan fu farw fy nhad o felanoma malaen (Malignant Melanoma). Bryd hynny, ar ddechrau'r glasoed, anghyfleuster oedd fy ngalar. Roedd yn bygwth fy stopio rhag mynd ar ôl bechgyn a mynd allan gyda ffrindiau, felly fe'i rhoiais i'r neilltu i barhau â fy mywyd. Yn 20 oed, dechreuodd fy iechyd meddwl ddioddef a daeth yn amlwg fy mod yn profi galar gohiriedig (delayed grief). Es i at y GP a wnaeth fy nghyfeirio at gwnsela, ac ar ôl i mi weithio drwy fy ngalar gyda seicolegydd roeddwn i'n gallu symud ymlaen.
Pan gafodd fy ngŵr Irfon ddiagnosis o ganser datblygedig y coluddyn yn 2014, roedd fel petai'r byd wedi dod i ben. Ro'n i'n wraig weddw yn 37 oed pan fu farw Irfon ar 30 Mai 2017. Dim ond 46 oedd o. Yn Dad i bump, mae gennym ddau fab gyda'n gilydd – Sion sy'n 9 oed ac Ianto sy'n 7. Wrth i mi edrych yn ôl ar fy mhrofiad cynt o alar, roeddwn i'n benderfynol i wynebu fy ngalar ac yn gwybod ei fod yn hanfodol i mi gefnogi fy mhlant yn eu galar hefyd, er mwyn sicrhau'r canlyniad gorau posib.
Roedd y dyddiau cyntaf ar ôl i Irfon farw yn frithgof, ond yr hyn dwi'n gallu cofio yw teimlo fel petawn i'n sefyll yn stond â'r byd yn parhau o fy amgylch.
Cofnodwyd ar myfyrdodau	Tagiwyd fel colled, galar, gorbryder, hunan-hyder, iselder	Rhowch sylw
Cofnodwyd ar Mawrth 5, 2019 Mawrth 5, 2019 gan meddwl
Cofnodwyd ar myfyrdodau	Tagiwyd fel galar, gorbryder, hunan-hyder, iselder, teimladau hunanladdol	Rhowch sylw
Fe ddaw dyddie gwell, dwi'n addo! – Mared Powell
Cofnodwyd ar Chwefror 24, 2019 Chwefror 25, 2019 gan meddwl
Dechreuodd y cwbl tua mis Mai blwyddyn 12, o ni'n anhapus gyda fy mhwysau felly fe benderfynais fod yn fwy ofalus da'r hyn o'n i'n fyta a byta'n fwy iach. Dros y misoedd nesaf dechreuais deimlo'n isel iawn a chael meddyliau tywyll, fe sylwodd Mam fod rhywbeth o'i le ac yn y diwedd bu'n rhaid i mi ddweud y gwir wrthi er mwyn mynd ati i gael help gan gwnselydd. Erbyn mis Medi o'n i 'di colli bron i 2 stôn a'n byta llawer llai, i fod yn honest roeddwn i 'di dechrau mynd yn gaeth i'r holl "dieto" 'ma.
Roedd bwyd yn dechrau mynd yn dopic sensitif (odd hyn yn anodd credu gan fy mod wedi bod yn un odd yn dwli ar fwyd ers yn fach) ac yn mis Hydref fe benderfynais fynd yn 'vegan' gan fy mod yn meddwl y byddai'n ffordd 'rhwydd' o osgoi y ran helaeth o fwyd a'n cyfyngu'r bwyd allen i ddewis.
O hyn ymlaen roedd fy mhwysau'n disgyn yn aruthrol, roedd hyd yn oed meddwl am fynd allan o'r tŷ yn ddigon i wneud i mi fynd mewn i banig llwyr a llefen y glaw, doeddwn i ddim eisiau siarad i fawr neb wyneb yn wyneb ac roeddwn i wedi blino drwy'r amser.
Erbyn mis Mai y flwyddyn wedyn roeddwn i wedi colli 3 stôn…
Cofnodwyd ar myfyrdodau	Tagiwyd fel anhwylderau bwyta, hunan-hyder, iselder	Rhowch sylw
Hel Meddyliau – Louise Tribble
Cofnodwyd ar Chwefror 21, 2019 Chwefror 21, 2019 gan meddwl
Bu criw meddwl.org yn holi Louise Tribble, awdur llyfr 'Mili Meddwl', am ei phrofiadau hi o iechyd meddwl a'r ysgogiad i ysgrifennu'r llyfr yma i blant.
Ers yn blentyn dw'i wedi dioddef ag iselder a phryder, ond roedd pawb yn galw fi'n "worrier" a doedd dim byd y gallen nhw neud. Nes i ddioddef â meddyliau hunanladdol am flynyddoedd. Ar ôl cwrdd â bachgen lyfli, aeth e a fi i weld y meddyg pan oeddwn i yn 17 mlwydd oed.
Dechreuais i gymryd meddyginiaeth pan es i i'r brifysgol, ond yn anffodus cymerodd e tan i mi symud i Sweden yn 23 mlwydd oed i fi gael help seiciatrydd.
Yn lwcus i mi, ffeindiais i lyfr amdano Mindfulness ac fe helpodd hynny lawer. Dewisais ysgrifennu llyfr o'r enw 'Mili Meddwl' sydd yn helpu plant bach i ddysgu sut i fod yn 'Mindful' ac felly yn eu helpu nhw i adeiladu iechyd meddwl positif.
Cofnodwyd ar myfyrdodau	Tagiwyd fel darllen, gorbryder, iselder	Rhowch sylw
Cofnodwyd ar Chwefror 17, 2019 Chwefror 20, 2019 gan meddwl
Cofnodwyd ar myfyrdodau	Tagiwyd fel CBT, clywed lleisiau, gorbryder, iselder, pyliau o banig	Rhowch sylw
Cofnodwyd ar Chwefror 13, 2019 Chwefror 14, 2019 gan meddwl
Cofnodwyd ar myfyrdodau	Tagiwyd fel creadigol, gorbryder, iselder, pobl ifanc, prifysgol, pyliau o banig	Rhowch sylw